ફિલ્મ નિર્માતા સંજય લીલા ભણસાલીની ખૂબજ વિવાદાસ્પદ ફિલ્મ પદ્માવત આ અઠવાડિયે સિનેમા ગૃહોમાં પ્રદર્શિત થઈ. પહેલા ત્રણ દિવસમાં ૩૫ લાખ લોકોએ આ સૌથી વધુ ચર્ચિત ફિલ્મ ને જોઈ. ફિલ્મ નિહાળીને બહાર આવતાં અસંખ્ય પ્રેક્ષકોએ વખાણી. સેન્સર બોર્ડ દ્વારા તેમાં કશુજ વાંધાજનક નથી તે વાતને પ્રમાણપત્ર પ્રેક્ષકોએ પણ આપ્યું. શ્રેષ્ઠ કલાની અભીવ્યક્તિ અને પદ્માવતી ભારતીય સ્ત્રીઓના આત્મ-ગૌરવનું પ્રતિક છે તેવું કહેવાયું. ૧૬૫ મિનિટની આ ફિલ્મ માં રાજપૂત ગૌરવની મહિમા દર્શાવી છે અને તેને વધારે છે તેવું વિવેચકોએ કહ્યું. ઇતિહાસ સાથે કોઈ ચેડાં થયા નથી. માત્ર ને માત્ર રાજપુતોના ગુણ-ગાન થી ભરપૂર છે. ખરેખર તો આ ફિલ્મમાં રાજપુતોની સાહસિકતા અને સમર્પણ ને બિરદાવવામાં આવ્યું છે. સાથો સાથ રાજપુતોનું સન્માન અને પરંપરાના ગુણ-ગાન કરવામાં આવ્યા છે. રાણી-મા નું ગૌરવ ઘટે કે હણાતું હોય તેવું કશુજ નથી. ઇતિહાસ સાથે રમત કે ફેરફાર જણાતો નથી. વિરોધ કરવા જેવો ગંભીર મુદ્દો પણ જણાતો નથી. એકંદરે કશુજ વાંધા-જનક જણાતું નથી. આ બધી વાત ફિલ્મ વિવેચકો અને પ્રેક્ષકો દ્વારા કહેવાઈ છે.